Enchelah

Enche Abdullah bin Abdul Kadir atau Enchelah dilahirkan pada 4 Jun 1964 di Kota Bharu Kelantan. Beliau mendapat pendidikan awal di Sekolah Kebangsaan Padang Garong, Kota Bharu, Kelantan dan selepas itu melanjutkan pelajaran ke Sekolah Menengah Putera dan Sekolah Menengah Ismail Petra. Di Institut Teknolgi MARA (kini dikenal sebagai Universiti Teknologi MARA UiTM) beliau belajar dalam bidang Seni lukis dan Seni Reka dalam jurusan Grafik (1984-1988).
Berkhidmat di Dewan Bahasa dan Pustaka selama 3 tahun dan sempat menjadi ilustrator untuk buku Hari Ini Panas, Bunyi Itu Bunyi Ini dan Si Mamut Sakit Gigi. Beliau menjadi pemantun terbaik Sempena Minggu Sastera DBP 1993. Kini bertugas di Institut Terjemahan dan Buku Malaysia (dahulu dikenal sebagai Institut Terjemahan Negara Malaysia.). Selain novel beliau juga menulis puisi dan beberapa puisinya tersiar di majalah Dewan Sastera.
Novel pertamanya berjudul Lembayung Cinta memenangi Hadiah Penghargaan Peraduan Mengarang Novel Remaja MBBY-Pelangi pada tahun 2010 dan diterbitkan oleh PelangiBooks. Novel kedua beliau berjudul Puteri 9 Sepuluh juga diterbitkan oleh PelangiBooks pada tahun 2011.

Pautan luar 
http://wwwenche.blogspot.com/search?q=Lembayung+Cinta
http://wwwenche.blogspot.com/2012/04/novel-puteri-9-sepuluh-di-pesta-buku.html
http://kosmo.com.my/kosmo/content.asp?y=2013&dt=0708&pub=Kosmo&sec=Varia&pg=va_01.htm
http://ezaleila.wordpress.com/2010/12/25/keputusan-peraduan-mengarang-novel-remaja-mbby-pelangi-diumumkan/
http://ezaleila.wordpress.com/2011/02/15/novel-remaja-pelangi/
http://www.itnm.com.my/news/detail/sayembara_novel_1malaysia_dibuka_kepada_masyarakat_global/catalogue/catalogue/
http://www.bharian.com.my/bharian/articles/Bukancinta_buta_/Article/
http://blog.e-sentral.com/ulasan-buku-lembayung-cinta/
http://www.e-sentral.com/search/byid/1581